
Prijedlog
Na temelju članka 31. stavka 3. Zakona o Vladi Republike Hrvatske („Narodne novine“, broj 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj ___________ 2026. donijela 

Z A K L J U Č A K
Prihvaća se Izvješće o radu Nacionalne i sveučilišne knjižnice u Zagrebu za 2025. godinu, u tekstu koji je dostavila Nacionalna i sveučilišna knjižnica u Zagrebu aktom, KLASA:               , URBROJ:                         , od           2026. 

KLASA: 
URBROJ: 
Zagreb, 


PREDSJEDNIK


mr. sc. Andrej Plenković

O B R A Z L O Ž E N J E
Nacionalna i sveučilišna knjižnica u Zagrebu, temeljem članka 22. svojega Statuta podnosi na godišnjoj razini Izvješće o radu Vladi Republike Hrvatske.

Izvješće predstavlja iznimno temeljit, metodološki dosljedan i visokostručno strukturiran dokument koji cjelovito prikazuje poslovanje ove središnje hrvatske knjižnične ustanove. Koncepcija dokumenta naslanja se na provjerenu strukturu prethodnih godina, što omogućuje izravnu usporedivost podataka i kvalitetno praćenje višegodišnjih trendova u razvoju ustanove.

Među predstavljenim aktivnostima iz 2025. godine ističe se obogaćivanje posebnih zbirki NSK vrijednim prinovama. Važan je povrat otuđenoga rukopisnog djela iz 17. stoljeća u fond Knjižnice, nabava rijetkih i iznimno vrijednih atlasa Dalmacije i Moreje, preuzimanje notne ostavštine akademika Anđelka Klobučara te znatan porast građe u Grafičkoj zbirci. Ujedno je nastavljena uspješna digitalizacija unikatne građe u suradnji s drugim hrvatskim ustanovama koje posjeduju izvore izvan fonda NSK. Istodobno je unaprijeđena suradnja s organizacijama i udrugama Hrvata izvan domovine, čime se sustavno izgrađuje zbirka inozemne Croatice. Knjižnica je unaprijedila proces dostave digitalnoga obveznog primjerka te je nastavila kvalitetno skrbiti o nacionalnoj nakladničkoj produkciji kroz izgradnju i objavu Hrvatske nacionalne bibliografije. Uz redovito provođenje mjera zaštite knjižnične građe, uočljivo je i povećanje kvalitete upravljanja zaštitom baštinskih, digitalnih te ugroženih analognih zbirki.

Izuzetno su pohvalna nastojanja NSK da se približi svim skupinama korisnika te da dodatno popularizira knjigu i kulturu čitanja. Tijekom godine ustanova je sudjelovala u organizaciji i provedbi brojnih manifestacija usmjerenih na poticanje čitanja, a o njezinoj otvorenosti prema javnosti najbolje svjedoče konkretni podatci od 13.211 članova i čak 198.752 posjetitelja. Izdvajaju se dva najznačajnija ostvarenja u 2025. godini i to izdavanje vrlo vrijedne monografije Incunabula Croatica, koja je ocijenjena kao kapitalno nakladničko djelo te uspješnu implementaciju knjižnične platforme Alma i discovery servisa Primo VE. Implementacija platforme Alma predstavlja ključan korak u sustavnom planiranju i uspješnoj realizaciji strateškog projekta kojim je NSK uspostavila niz novih digitalnih usluga - jedinstveno pretraživanje nacionalnih i međunarodnih izvora znanja, brzu digitalnu dostavu dokumenata (RapidILL), nabavu na zahtjev korisnika (PDA), umjetnom inteligencijom potpomognutog asistenta Potjeha i dr. Posebno su uvjerljivi podaci o 83 knjižnice u sustavu Bukinet (NSK + 82 knjižnice) kojim je uspostavljen hrvatski visokoškolski knjižnični sustav u oblaku. 

Izvješće je izrađeno stručno i u skladu s važećim propisima te se predlaže Vladi Republike Hrvatske da ga usvoji.
Banski dvori | Trg Sv. Marka 2  | 10000 Zagreb | tel. 01 4569 222 | vlada.gov.hr


